Suvestinė redakcija nuo 2007-10-07

Įsakymas paskelbtas: Žin. 2004, Nr. 151-5512, i. k. 1042330ISAK003D-543

LIETUVOS RESPUBLIKOS ŽEMĖS ŪKIO MINISTRAS

Į S A K Y M A S

DĖL PROJEKTO VYKDYTOJO IR (ARBA) PARTNERIO, PRETENDUOJANČIO GAUTI PARAMĄ IŠ EUROPOS SĄJUNGOS STRUKTŪRINIŲ FONDŲ PAGAL LIETUVOS 2004-2006 M. BENDROJO PROGRAMAVIMO DOKUMENTO KAIMO PLĖTROS IR ŽUVININKYSTĖS PRIORITETO PRIEMONES, PREKIŲ, PASLAUGŲ AR DARBŲ PIRKIMO TAISYKLIŲ

2004 m. spalio 5 d. Nr. 3D-543

Vilnius

Vadovaudamasis Europos Sąjungos struktūrinių fondų lėšų administravimo Lietuvoje taisyklių, patvirtintų Lietuvos Respublikos Vyriausybės 2001 m. gegužės 31 d. nutarimu Nr. 649 (Žin., 2001, Nr. 48-1676; 2003, Nr. 88-3999), 9.8 punktu, siekdamas laiku ir tinkamai pradėti įgyvendinti Lietuvos 2004-2006 metų bendrojo programavimo dokumento, patvirtinto Lietuvos Respublikos Vyriausybės 2004 m. rugpjūčio 2 d. nutarimu Nr. 935 (Žin., 2004, Nr. 123-4486), Kaimo plėtros ir žuvininkystės prioriteto kaimo plėtros priemones, finansuojamas iš Europos žemės ūkio orientavimo ir garantijų fondo Orientavimo skyriaus ir Žuvininkystės orientavimo finansinio instrumento,

tvirtinu Projekto vykdytojo ir (arba) partnerio, pretenduojančio gauti paramą iš Europos Sąjungos struktūrinių fondų pagal Lietuvos 2004–2006 m. bendrojo programavimo dokumento Kaimo plėtros ir žuvininkystės prioriteto priemones, prekių, paslaugų ar darbų pirkimo taisykles (pridedama).

Pastraipos pakeitimai:

Nr. 3D-138, 2005-03-15, Žin., 2005, Nr. 36-1190 (2005-03-19), i. k. 1052330ISAK003D-138

ŽEMĖS ŪKIO MINISTRAS	JERONIMAS KRAUJELIS

SUDERINTA

Lietuvos Respublikos finansų ministerijos

2004-09-28 raštu Nr. ((4.18-04)-5K-0425713)-6K-0410614

PATVIRTINTA

Lietuvos Respublikos žemės ūkio

ministro 2004 m. spalio 5 d.

įsakymu Nr. 3D-543

PROJEKTO VYKDYTOJO IR (ARBA) PARTNERIO, PRETENDUOJANČIO GAUTI PARAMĄ IŠ EUROPOS SĄJUNGOS STRUKTŪRINIŲ FONDŲ PAGAL LIETUVOS 2004–2006 M. BENDROJO PROGRAMAVIMO DOKUMENTO KAIMO PLĖTROS IR ŽUVININKYSTĖS PRIORITETO PRIEMONES, PREKIŲ, PASLAUGŲ AR DARBŲ Pirkimo TAISYKLĖS

I. BENDROSIOS NUOSTATOS

1. Projekto vykdytojo ir (arba) partnerio, pretenduojančio gauti paramą iš Europos Sąjungos struktūrinių fondų pagal Lietuvos 2004–2006 m. bendrojo programavimo dokumento (toliau – BPD) Kaimo plėtros ir žuvininkystės prioriteto priemones, prekių, paslaugų ar darbų pirkimo taisyklės (toliau – taisyklės) reglamentuoja visus projektų vykdytojų ir (arba) partnerių prekių, paslaugų ar darbų pirkimus, dėl kurių prašoma paramos, išskyrus pirkimus tų projektų vykdytojų ir (arba) partnerių, kurie, pirkdami prekes, paslaugas ar darbus, privalo vadovautis Lietuvos Respublikos viešųjų pirkimų įstatymu (Žin., 1996, Nr. 84-2000; 2002, Nr. 118-5296), taip pat perkant iš vienintelio galimo prekių, paslaugų ar darbų tiekėjo arba perkant pašto, ryšių, transporto paslaugas bei degalus, kurių išlaidos kompensuojamos pagal pirkimo faktą įrodančius dokumentus.

Punkto pakeitimai:

Nr. 3D-138, 2005-03-15, Žin., 2005, Nr. 36-1190 (2005-03-19), i. k. 1052330ISAK003D-138

2. Visi projektų vykdytojai ir (arba) partneriai, užregistravę paraišką ar pasirašę paramos sutartį su Nacionaline mokėjimo agentūra prie Žemės ūkio ministerijos (toliau – Agentūra), prekių, paslaugų ar darbų pirkimus privalo organizuoti vadovaudamiesi šiomis taisyklėmis nustatyta tvarka.

Punkto pakeitimai:

Nr. 3D-138, 2005-03-15, Žin., 2005, Nr. 36-1190 (2005-03-19), i. k. 1052330ISAK003D-138

3. Šiose taisyklėse vartojamos sąvokos:

Kvietimas – pirkimo organizatoriaus arba pirkimo komisijos individualus pranešimas konkrečiam tiekėjui apie organizuojamą prekių, paslaugų ar darbų pirkimo konkursą ar apklausą.

Panašios sutartys – sutartys dėl tos pačios rūšies prekių, paslaugų ar darbų (tos pačios rūšies (paskirties) prekės – prekės, kurių naudojimas yra identiškas arba panašus; tos pačios rūšies paslaugos – paslaugos, kurių objektas yra tas pats; tos pačios rūšies darbai – visam objektui reikalingi darbai).

Pasiūlymas – tiekėjo raštu (apklausos būdu – raštu arba žodžiu) pateiktas dokumentas (apklausos būdu – dokumentas arba informacija), kuriuo siūloma tiekti prekes, teikti paslaugas ar atlikti darbus pagal pirkimo organizatoriaus ar pirkimo komisijos nustatytas pirkimo sąlygas.

Pirkimo komisija – juridinio asmens sudaryta komisija prekių, paslaugų ar darbų pirkimo procesui organizuoti pagal šias taisykles.

Pirkimo organizatorius – ūkininkas arba fizinis asmuo, organizuojantis prekių, paslaugų ar darbų pirkimo procesą pagal šias taisykles.

Pirkimo sutartis – Projekto vykdytojo ir (arba) partnerio su konkursą arba apklausą laimėjusiu tiekėju raštu sudaroma prekių, paslaugų ar darbų pirkimo sutartis.

Prekių, paslaugų ar darbų pirkimo vertė – prekių, paslaugų ar darbų pirkimo-pardavimo sutarčių vertė, kurią sudaro pirkimo sutartyje nustatyti mokėjimai tiekėjui.

Projekto vykdytojas ir (arba) partneris – ūkininkas ar kitas fizinis ar juridinis asmuo, pretenduojantis gauti paramą iš Europos Sąjungos struktūrinių fondų pagal BPD „Kaimo plėtros ir žuvininkystės“ prioriteto priemones.

Skelbimas – pirkimo organizatoriaus arba pirkimo komisijos viešas pranešimas spaudos leidinyje apie organizuojamą prekių, paslaugų ar darbų pirkimo konkursą.

Techninė specifikacija – techninių reikalavimų, kuriuos turi atitikti perkamos prekės, paslaugos ar darbai, apibūdinimas.

Tiekėjas (prekių tiekėjas, paslaugų teikėjas, rangovas) – bet kuris ūkio subjektas – fizinis asmuo, privatusis juridinis asmuo, viešasis juridinis asmuo ar tokių asmenų grupė – galintis pasiūlyti ar siūlantis prekes, paslaugas ar darbus.

Punkto pakeitimai:

Nr. 3D-138, 2005-03-15, Žin., 2005, Nr. 36-1190 (2005-03-19), i. k. 1052330ISAK003D-138

Nr. 3D-442, 2007-10-03, Žin., 2007, Nr. 104-4258 (2007-10-06), i. k. 1072330ISAK003D-442

4. Taisyklėse nurodyti prekių, paslaugų ar darbų pirkimai turi būti atliekami vadovaujantis lygiateisiškumo, nediskriminavimo ir skaidrumo principais.

II. PREKIŲ, PASLAUGŲ AR DARBŲ PIRKIMŲ VERTĖS NUSTATYMAS

5. Taisyklėse nurodytos pirkimų vertės yra be pridėtinės vertės mokesčio (toliau – PVM).

6. Jeigu pirkimo sutartis sudaroma dėl kelių rūšių prekių, paslaugų ar darbų, šio pirkimo vertė yra visų prekių, paslaugų ir darbų, dėl kurių sudaroma pirkimo sutartis, verčių suma.

Punkto pakeitimai:

Nr. 3D-442, 2007-10-03, Žin., 2007, Nr. 104-4258 (2007-10-06), i. k. 1072330ISAK003D-442

7. Jeigu prekės, paslaugos ar darbai per einamuosius finansinius metus perkami vieną kartą ir sudaromos pirkimo sutarties nenumatoma atnaujinti, šio pirkimo vertė yra numatomos sudaryti pirkimo sutarties vertė.

8. Jeigu prekės, paslaugos ar darbai perkami nuolat (per einamuosius finansinius metus keli pirkimai) arba kai sudarytas pirkimo sutartis numatoma atnaujinti, pirkimo vertė yra faktinė panašių pasikartojančių pirkimo sutarčių, sudarytų per pastaruosius finansinius metus, vertė, pakoreguota (jeigu įmanoma) atsižvelgus į pirkimo metu sudaromoje pirkimo sutartyje numatomus perkamų prekių, paslaugų ar darbų kiekio ir / ar vertės pokyčius per 12 mėnesių nuo šios pirkimo sutarties sudarymo.

9. Pirkimo organizatorius arba pirkimo komisija neturi teisės skaidyti tos pačios rūšies (paskirties) prekių, paslaugų ar darbų pirkimo vertės į dalis, jeigu taip būtų galima išvengti šiomis taisyklėmis nustatytos tvarkos. Pirkimo organizatorius arba pirkimo komisija turi teisę skaidyti tos pačios rūšies (paskirties) prekių, paslaugų ar darbų pirkimo vertę į dalis tik tuo atveju, jei visoms išskaidytoms pirkimo dalims bus taikomas pirkimo būdas (būdai), pasirinktas (-i) pagal šių taisyklių 10 punkto reikalavimus visai pirkimo vertei.

III. PREKIŲ, PASLAUGŲ IR DARBŲ PIRKIMO BŪDAI

10. Nustatomi šie prekių, paslaugų ar darbų pirkimo būdai:

10.1. apklausa – kai prekių, paslaugų ar darbų pirkimo vertė yra lygi arba mažesnė nei 75000 Lt (21721 EUR) be PVM, taip pat neįvykus pakartotiniam konkursui, remiantis šių taisyklių 18 punkto nuostatomis.

Punkto pakeitimai:

Nr. 3D-138, 2005-03-15, Žin., 2005, Nr. 36-1190 (2005-03-19), i. k. 1052330ISAK003D-138

10.2. konkursas – kai prekių, paslaugų ar darbų pirkimo vertė viršija 75000 Lt (21721 EUR) be PVM.

Punkto pakeitimai:

Nr. 3D-138, 2005-03-15, Žin., 2005, Nr. 36-1190 (2005-03-19), i. k. 1052330ISAK003D-138

IV. KONKURSO ORGANIZAVIMAS

11. Kai projekto vykdytojas ir (arba) partneris yra juridinis asmuo, prekių, paslaugų ir darbų pirkimui konkurso būdu organizuoti ir atlikti įmonės vadovo sprendimu (potvarkiu, nutarimu, įsakymu) sudaroma pirkimo komisija (ne mažiau kaip iš 3 asmenų), nurodoma jos sudėtis ir funkcijos.

12. Kai projekto vykdytojas ir (arba) partneris yra ūkininkas ar kitas fizinis asmuo (pirkimo organizatorius), komisija gali būti nesudaroma.

Punkto pakeitimai:

Nr. 3D-138, 2005-03-15, Žin., 2005, Nr. 36-1190 (2005-03-19), i. k. 1052330ISAK003D-138

13. Konkursą organizuojantis pirkimo organizatorius ar pirkimo komisija privalo:

13.1. parengti pirkimo dokumentus, apibūdinančius perkamą objektą, (skelbimas, kvietimas, techninė specifikacija, kiti reikalingi dokumentai);

Punkto pakeitimai:

Nr. 3D-138, 2005-03-15, Žin., 2005, Nr. 36-1190 (2005-03-19), i. k. 1052330ISAK003D-138

13.2. paskelbti skelbimą apie pirkimą regiono spaudoje, o jei planuojama prekių, paslaugų ar darbų pirkimų vertė lygi arba didesnė nei 150000 Lt (43443 EUR) – šalies spaudoje. Gavęs (-usi) atsiliepimus iš tiekėjų – išsiųsti ar įteikti potencialiems tiekėjams asmeniškai kvietimus pagal šių taisyklių 1 priede nurodytą formą;

Punkto pakeitimai:

Nr. 3D-138, 2005-03-15, Žin., 2005, Nr. 36-1190 (2005-03-19), i. k. 1052330ISAK003D-138

13.3. užtikrinti, kad konkurse dalyvautų tik prekių, paslaugų ar darbų tiekėjai, kurie turi teisę užsiimti nurodyta veikla ir nėra susiję su konkursą organizuojančiu projekto vykdytoju ir (arba) partneriu pavaldumo (turintys teisę kontroliuoti vienas kitą, daryti įtaką priimant sprendimus ūkinėje-komercinėje veikloje, renkant valdymo organų narius, administracijos vadovą ir pan.), giminystės, šeimos (sutuoktinis, artimas giminaitis ar svainystės) ryšiais.

Punkto pakeitimai:

Nr. 3D-138, 2005-03-15, Žin., 2005, Nr. 36-1190 (2005-03-19), i. k. 1052330ISAK003D-138

14. Skelbime turi būti ši informacija:

14.1. projekto vykdytojo ir (arba) partnerio pavadinimas, teisinė forma (jei fizinis asmuo – vardas, pavardė), buveinė, telefono ir fakso numeriai, elektroninio pašto adresas (jei turi);

Punkto pakeitimai:

Nr. 3D-138, 2005-03-15, Žin., 2005, Nr. 36-1190 (2005-03-19), i. k. 1052330ISAK003D-138

14.2. bendras pirkimo objekto apibūdinimas;

14.3. informacija, kad atsiliepimus tiekėjai turi pateikti raštu, ir jų pateikimo terminas, kuris negali būti trumpesnis kaip 14 kalendorinių dienų nuo konkurso paskelbimo spaudoje dienos.

15. Kvietime pateikti pasiūlymą turi būti ši informacija:

15.1. projekto vykdytojo ir (arba) partnerio pavadinimas, teisinė forma (jei fizinis asmuo – vardas, pavardė), buveinė, telefono ir fakso numeriai, elektroninio pašto adresas (jei turi);

Punkto pakeitimai:

Nr. 3D-138, 2005-03-15, Žin., 2005, Nr. 36-1190 (2005-03-19), i. k. 1052330ISAK003D-138

15.2. reikalavimai, keliami tiekėjo konkursiniam pasiūlymui rengti ir teikti arba nuoroda į reikalavimus, pateiktus Lietuvos Respublikos žemės ūkio ministro 2004 m. spalio 5 d. įsakymu Nr. 3D-543 patvirtintose Projekto vykdytojo ir (arba) partnerio, pretenduojančio gauti paramą iš Europos Sąjungos struktūrinių fondų pagal Lietuvos 2004–2006 m. bendrojo programavimo dokumento „Kaimo plėtros ir žuvininkystės“ prioriteto priemones, prekių, paslaugų ar darbų pirkimo taisyklėse;

15.3. tiekėjų grupei keliami reikalavimai;

15.4. tiekėjams keliami kvalifikaciniai reikalavimai pagal šių taisyklių 34 punkto nuostatas (ir informacija, kad kvalifikaciją įrodantys dokumentai turi būti pateikti kartu su pasiūlymu pirkimo konkursui);

15.5. techninė specifikacija (joje negali būti nurodyta konkreti prekė, gamintojas ar tiekimo šaltinis, gamybos procesas, prekės ženklas, kilmės šalis, patentas, išskyrus atvejus, kai kitaip neįmanoma tiksliai ir suprantamai apibūdinti pirkimo objekto arba reikalingą pirkimo objektą gali pasiūlyti tik vienintelis tiekėjas);

15.6. pirkimo būdas pagal šių taisyklių 10 punkto nuostatas ir vertinimo kriterijus pagal šių taisyklių 16 punktą (pirkimo organizatorius arba pirkimo komisija, pasirinkęs (-usi) ekonomiškai naudingiausio pasiūlymo vertinimo būdą, privalo nurodyti ekonominio vertinimo lyginamuosius svorius);

15.7. prekių tiekimo, paslaugų teikimo ar darbų atlikimo terminai;

15.8. projekto vykdytojo ir (arba) partnerio siūlomos šalims pasirašyti pirkimo sutarties sąlygos, taip pat pirkimo sutarties projektas, jeigu jis yra parengtas;

Punkto pakeitimai:

Nr. 3D-442, 2007-10-03, Žin., 2007, Nr. 104-4258 (2007-10-06), i. k. 1072330ISAK003D-442

15.9. informacija, ar leidžiama pateikti pasiūlymus parduoti tik dalį prekių, paslaugų ar darbų, šios dalies (dalių) apibūdinimas;

15.10. informacija, kad pasiūlymai turi būti pateikiami litais be PVM ir su PVM;

15.11. būdai, kuriais tiekėjai gali prašyti pirkimo dokumentų paaiškinimų, sužinoti, ar projekto vykdytojas ir (arba) partneris ketina rengti dėl to susitikimą su tiekėjais, taip pat būdai, kuriais projekto vykdytojas ir (arba) partneris savo iniciatyva gali paaiškinti (patikslinti) pirkimo dokumentus (nekeisdamas paskelbtos informacijos esmės ir pateikdamas paaiškinimus (patikslinimus) visiems tiekėjams, kuriems perkančioji organizacija yra pateikusi pirkimo dokumentus);

15.12. vokų su pasiūlymais atplėšimo data ir valanda bei pastaba, kad konkursiniai pasiūlymai, pateikti pavėluotai, nevertinami. Tiekėjai gali dalyvauti vokų atplėšimo procedūroje, kurios metu atplėšiami vokai, paskelbiamas tiekėjo pavadinimas (jei tiekėjas yra fizinis asmuo – vardas, pavardė) ir pasiūlymo kaina. Toliau pasiūlymai (kvalifikacija, techniniai ir kiti nurodyti reikalavimai) vertinami tiekėjams nedalyvaujant.

16. Pirkimo organizatorius arba pirkimo komisija pasirenka šiuos vertinimo kriterijus:

16.1. mažiausios kainos – kai pirkimo komisija arba pirkimo organizatorius pasirenka techninius reikalavimus atitikusį tiekėją, pasiūliusį mažiausią kainą;

16.2. ekonomiškai naudingiausio pasiūlymo – kai pirkimo sutartis sudaroma su tiekėju, pateikusiu naudingiausią pasiūlymą, išrinktą pagal kriterijus, susijusius su pirkimo objektu (kaina, kokybė, techniniai privalumai, aplinkosaugos ypatybės, garantinis aptarnavimas, techninė pagalba, pristatymo laikas ir kt.) ir surinkusiu didžiausią balų sumą. Pasiūlymų ekonominio naudingumo vertinimo kriterijų lyginamieji svoriai išreiškiami balų intervalais, į kuriuos patenka kiekvienam kriterijui priskiriama reikšmė (pavyzdžiui, kaina – 0–60 balų, techniniai reikalavimai – 0–20 balų, kokybė – 0–10 balų, aplinkosaugos ypatybės – 0–10 balų). Kainos lyginamasis svoris neturi būti mažesnis kaip 60 – kai vertinama kaina ir dar 3 ar daugiau kriterijai, 70 – kai vertinama kaina ir dar 2 kriterijai, 80 – kai vertinama kaina ir dar 1 kriterijus. Kainos lyginamojo svorio ir kitų kriterijų lyginamųjų svorių suma turi būti lygi 100.

17. Pirkimo komisija ar pirkimų organizatorius konkursą laiko neįvykusiu, jeigu:

17.1. visi konkursinius pasiūlymus pateikę tiekėjai neatitinka šių taisyklių 34 punkte nustatytų kvalifikacinių reikalavimų;

17.2. visi konkursiniai pasiūlymai neatitinka šiose taisyklėse, techninėse specifikacijose bei kitų skelbime ar kvietime pateikti pasiūlymą nurodytų reikalavimų;

17.3. kai konkursui pasiūlymus pateikia mažiau nei trys tiekėjai.

18. Tais atvejais, kai konkursas laikomas neįvykusiu, gali būti organizuojama apklausa, remiantis šių taisyklių VI skyriaus nuostatomis. Kai dėl šių taisyklių 17.3 punkte numatytos priežasties konkursas laikomas neįvykusiu, dokumentai, pateikti kaip pasiūlymai konkursui, gali būti laikomi kvietimais dalyvauti apklausoje.

Punkto pakeitimai:

Nr. 3D-138, 2005-03-15, Žin., 2005, Nr. 36-1190 (2005-03-19), i. k. 1052330ISAK003D-138

19. Pirkimo komisijos ar pirkimo organizatoriaus sprendimai įforminami protokolu. Neįvykus konkursui, protokole turi būti nurodyta konkreti jo neįvykimo priežastis, atitinkanti bent vieną iš šių taisyklių 17 punkte numatytų aplinkybių.

V. TIEKĖJO KONKURSINIO PASIŪLYMO RENGIMAS IR PATEIKIMAS

20. Tiekėjas gali pateikti tik vieną pasiūlymą pagal šių taisyklių 2 priede pateiktą pavyzdinę formą.

21. Ūkio subjektų grupė gali pateikti pasiūlymą jungtinės sutarties pagrindu. Pasiūlymą pateikusi grupė neprivalo įsteigti naujo juridinio asmens.

22. Pasiūlymas, pasirašytas tiekėjo, turi būti pateiktas raštu, nurodant projekto vykdytojo ir (arba) partnerio adresą, pareigas (jei projekto vykdytojas ir (arba) partneris – juridinis asmuo), vardą, pavardę, telefono ir fakso numerius.

23. Tiekėjo pasiūlymas bei kita korespondencija pateikiama lietuvių kalba.

24. Prekių, paslaugų ar darbų kainos pateikiamos litais. Į prekės, paslaugos ar darbų kainą įeina visi mokesčiai ir visos tiekėjo išlaidos (sandėliavimo, transportavimo, pakavimo ir kt.). PVM turi būti nurodomas atskirai.

25. Turi būti nurodyta pasiūlymo galiojimo data arba laikotarpis.

26. Pirkimo organizatorius arba pirkimo komisija turi teisę pratęsti pasiūlymo pateikimo terminą. Apie naują pasiūlymų pateikimo terminą pirkimo organizatorius arba pirkimo komisija praneša raštu visiems tiekėjams, priėmusiems konkurso sąlygas.

27. Pasiūlymas pateikiamas užklijuotame ir užantspauduotame voke. Ant voko turi būti užrašytas pirkimo pavadinimas, tiekėjo pavadinimas ir adresas.

28. Pasiūlymo lapai turi būti sunumeruoti, susiūti arba susegti. Paskutiniojo lapo antroje pusėje turi būti tiekėjo ar jo įgalioto asmens parašas bei antspaudas.

29. Pasiūlymas turi būti pateiktas iki nurodyto pasiūlymo termino pabaigos. Vėliau gauti pasiūlymai nebus priimami.

30. Pasiūlymas pateikiamas asmeniškai, paštu arba per kurjerį.

31. Pirkimo organizatorius arba pirkimo komisija neatsako už pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai neatplėšiami ir grąžinami tiekėjui.

32. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Pakeitimas arba pranešimas, kad pasiūlymas atšaukiamas, pripažįstamas galiojančiu, jei jis gaunamas raštu iki pasiūlymų pateikimo termino.

33. Pasiūlyme turi būti ši informacija:

33.1. konkursinio pasiūlymo teikimo data;

33.2. tiekėjo rekvizitai (pavadinimas arba vardas ir pavardė, adresas, įmonės kodas arba verslo liudijimo numeris ir galiojimo laikas, PVM mokėtojo kodas, telefono, fakso numeriai ir kt.);

33.3. projekto vykdytojo ir (arba) partnerio rekvizitai (pavadinimas arba vardas ir pavardė, adresas, įmonės kodas arba asmens kodas ir kt.);

33.4. siūlomų prekių, paslaugų ar darbų pavadinimas;

33.5. aprašymas, pagrindžiantis siūlomų prekių, paslaugų ar darbų ir techninės specifikacijos reikalavimų atitiktį;

33.6. prekių pristatymo, paslaugų suteikimo arba darbų atlikimo terminai;

33.7. konkursinio pasiūlymo galiojimo terminai, kurie negali būti trumpesni negu galima / numatoma prekių (paslaugų ar darbų) pirkimų sutarties pasirašymo data;

33.8. siūlomų prekių, paslaugų ar darbų kaina litais (su PVM ir be PVM);

33.9. siūlomų prekių kilmės šalis;

33.10. patvirtinimas, kad siūlomos įsigyti prekės yra naujos ir nenaudotos;

33.11. patvirtinimas, kad siūlomos įsigyti prekės, technika ar įranga atitinka Europos Sąjungos teisės aktų nustatytus saugos reikalavimus;

33.12. patvirtinimas, kad tiekėjas nėra susijęs su projekto vykdytoju ir (arba) partneriu jokiais šių taisyklių 13.3 punkte minimais ryšiais;

Papildyta punktu:

Nr. 3D-138, 2005-03-15, Žin., 2005, Nr. 36-1190 (2005-03-19), i. k. 1052330ISAK003D-138

33.13. apmokėjimo sąlygos (avansinio ir galutinio atsiskaitymo terminai);

Punkto numeracijos pakeitimas:

Nr. 3D-138, 2005-03-15, Žin., 2005, Nr. 36-1190 (2005-03-19), i. k. 1052330ISAK003D-138

33.14. garantijos ir techninės priežiūros sąlygos;

Punkto numeracijos pakeitimas:

Nr. 3D-138, 2005-03-15, Žin., 2005, Nr. 36-1190 (2005-03-19), i. k. 1052330ISAK003D-138

33.15. kitos sąlygos, kurios atspindi atskiro pirkimo objekto specifiką.

Punkto numeracijos pakeitimas:

Nr. 3D-138, 2005-03-15, Žin., 2005, Nr. 36-1190 (2005-03-19), i. k. 1052330ISAK003D-138

34. Tiekėjas privalo atitikti kvalifikaciją. Tam jis pateikia jo kvalifikaciją įrodančius dokumentus:

34.1. tiekėjo registracijos pažymėjimo ar verslo liudijimo kopiją;

34.2. VĮ Registrų centro išduotą pažymą (originalą ar kopiją), patvirtinančią, kad tiekėjas nėra bankrutavęs, bankrutuojantis, likviduojamas ar laikinai sustabdęs savo veiklą (pažyma išduodama ne anksčiau kaip prieš 1 mėnesį iki komercinio pasiūlymo pateikimo). Reikalavimas netaikomas verslo liudijimą turintiems tiekėjams;

34.3. Neteko galios nuo 2005-03-20

Punkto naikinimas:

Nr. 3D-138, 2005-03-15, Žin. 2005, Nr. 36-1190 (2005-03-19), i. k. 1052330ISAK003D-138

34.4. kitus reikalaujamus pateikti dokumentus.

VI. APKLAUSOS ORGANIZAVIMAS

35. Perkant apklausos būdu, apklausa dėl pasiūlymo turinio, kainos ir sutarties sąlygų atliekama žodžiu, jei pirkimų vertė lygi arba mažesnė nei 10000 Lt (2896 EUR) be PVM, arba raštu, jei ji didesnė nei 10000 Lt (2896 EUR) be PVM. Apklausiami ne mažiau kaip trys tiekėjai.

Punkto pakeitimai:

Nr. 3D-138, 2005-03-15, Žin., 2005, Nr. 36-1190 (2005-03-19), i. k. 1052330ISAK003D-138

36. Vykdant apklausą raštu, rengiamas kvietimas pateikti pasiūlymus, kuriame išdėstomos pagrindinės pirkimo sąlygos ir pirkimo objekto techninė specifikacija. Kvietimas turi būti siunčiamas tiekėjams paštu arba faksu. Apklausa raštu laikoma įvykusia, jei bent vienas iš gautų komercinių pasiūlymų atitinka kvietime pateikti pasiūlymą nurodytas sąlygas.

Papildyta punktu:

Nr. 3D-138, 2005-03-15, Žin., 2005, Nr. 36-1190 (2005-03-19), i. k. 1052330ISAK003D-138

37. Pasiūlymai vertinami taikant mažiausios kainos vertinimo kriterijų. Vertinami tik tie komerciniai pasiūlymai, kurie atitinka projekto vykdytojo ir (arba) partnerio kvietime pateiktus reikalavimus perkamoms prekėms, paslaugoms ar darbams.

Punkto numeracijos pakeitimas:

Nr. 3D-138, 2005-03-15, Žin., 2005, Nr. 36-1190 (2005-03-19), i. k. 1052330ISAK003D-138

38. Perkant apklausos būdu, pirkimo organizatorius arba pirkimo komisija užpildo apklausos pažymą pagal šių taisyklių 3 priede pateiktą pavyzdinę formą.

Punkto numeracijos pakeitimas:

Nr. 3D-138, 2005-03-15, Žin., 2005, Nr. 36-1190 (2005-03-19), i. k. 1052330ISAK003D-138

VII. KONKURSO AR APKLAUSOS ATASKAITINIŲ DOKUMENTŲ PATEIKIMAS

39. Projekto vykdytojas ir (arba) partneris privalo pateikti Agentūrai:

Punkto numeracijos pakeitimas:

Nr. 3D-138, 2005-03-15, Žin., 2005, Nr. 36-1190 (2005-03-19), i. k. 1052330ISAK003D-138

39.1. projekto vykdytojo ir (arba) partnerio įmonės vadovo sprendimo (potvarkio, nutarimo, įsakymo) dėl pirkimo komisijos sudarymo kopiją;

39.2. skelbimo ir / ar kvietimo teikti pasiūlymus kopiją (jeigu kvietimas įteiktas tiekėjui, turi būti tiekėjo žyma apie kvietimo gavimą (data, atsakingo asmens parašas, antspaudas), jeigu siųsta registruotu laišku, – laiško išsiuntimo kvitas, jeigu skelbta spaudoje, – skelbimo kopija);

39.3. pasiūlymų, gautų iš tiekėjų, kopijas (siūlymai lietuvių kalba arba kompetentingų institucijų, atliekančių vertimo paslaugas, patvirtinti vertimai į lietuvių kalbą);

39.4. pirkimo organizatoriaus arba pirkimo komisijos sprendimų protokolų kopijas.

39.5. Pirkimo sutarties kopiją. Pirkimo sutartyje nurodyta pirkimo objekto kaina turi būti tokia pati, kaip pirkimo objekto kaina, nurodyta laimėjusiame pasiūlyme. Sudarant pirkimo sutartį negali būti keičiamos pirkimo dokumentuose bei pasiūlyme nustatytos pirkimo sąlygos.

Papildyta punktu:

Nr. 3D-442, 2007-10-03, Žin., 2007, Nr. 104-4258 (2007-10-06), i. k. 1072330ISAK003D-442

40. Jeigu tiekėjas pasirinktas apklausos būdu, projekto vykdytojas ir (arba) partneris turi pateikti užpildytą tiekėjų apklausos pažymą pagal šių taisyklių 3 priede pateiktą formą.

Punkto numeracijos pakeitimas:

Nr. 3D-138, 2005-03-15, Žin., 2005, Nr. 36-1190 (2005-03-19), i. k. 1052330ISAK003D-138

41. Projekto vykdytojas ir (arba) partneris, įvykdęs pirkimus ir patyręs bendrųjų išlaidų (kai išlaidos dėl prekių, paslaugų ar darbų pirkimo patiriamos nuo 2004 m. sausio 1 d.1 Projekto vykdytojo ir (arba) partnerio, pateikusio projektą paramai gauti 2005 metais pagal Lietuvos 2004–2006 metų bendrojo programavimo dokumento (BPD) Kaimo plėtros ir žuvininkystės prioriteto priemonės „Miškų ūkis“ veiklos sritį „Investicijos, skirtos miško kirtimui, medienos ruošai pagerinti ir racionalizuoti“ arba priemonę „Kaimo vietovių pritaikymo ir veiklos skatinimas“ (išskyrus šios priemonės veiklos srities „Žemės ūkio ir artimų ekonominės veiklos sektorių įvairinimas, siekiant įvairiapusio ekonominės veiklos pobūdžio ir alternatyvių pajamų šaltinių“ sektorių „Netradicinių žemės ūkio produktų gamyba“), bendrosios išlaidos laikomos tinkamomis kompensuoti, jei jos padarytos ne anksčiau kaip 2004 m. rugsėjo 21 d. , apklausos ar konkurso dokumentus Agentūrai privalo pateikti kartu su paraiška.

Punkto pakeitimai:

Nr. 3D-138, 2005-03-15, Žin., 2005, Nr. 36-1190 (2005-03-19), i. k. 1052330ISAK003D-138

Punkto numeracijos pakeitimas:

Nr. 3D-138, 2005-03-15, Žin., 2005, Nr. 36-1190 (2005-03-19), i. k. 1052330ISAK003D-138

42. Tais atvejais, kai projekto įgyvendinimo metu organizuojamas papildomas pirkimas, visa su pirkimo vykdymu susijusi informacija turi būti pridedama prie prašymo pakeisti paramos sutartį.

Punkto numeracijos pakeitimas:

Nr. 3D-138, 2005-03-15, Žin., 2005, Nr. 36-1190 (2005-03-19), i. k. 1052330ISAK003D-138

VIII. PAKEITIMAI PO KONKURSO AR APKLAUSOS

43. Pirkimo sutarties pakeitimai turi būti suderinti su Agentūra. Pirkimo sutartis gali būti keičiama tik paaiškėjus, jog jai tinkamai įvykdyti būtina daryti pirkimo sutarties pakeitimus, kurie iš esmės nekeičia pirkimo objekto, jo atliekamų funkcijų, paskirties, atitikties Europos Sąjungos standartams. Agentūra, vertindama pakeitimų būtinybę, atsižvelgia į tai, ar, atlikus numatomus pakeitimus, bus pasiekti numatyti projekto tikslai bei uždaviniai, pakeitimai yra ekonomiškai pagrįsti bei naudingi, o aplinkybių, dėl kurių kilo pirkimo sutarties keitimo poreikis, negalima buvo numatyti vykdant konkursą ar apklausą.

Papildyta skyriumi:

Nr. 3D-442, 2007-10-03, Žin., 2007, Nr. 104-4258 (2007-10-06), i. k. 1072330ISAK003D-442

______________

Projekto vykdytojo ir (arba) partnerio,

pretenduojančio gauti paramą iš Europos

Sąjungos struktūrinių fondų pagal Lietuvos

2004–2006 m. bendrojo programavimo

dokumento „Kaimo plėtros ir žuvininkystės“

prioriteto priemones, prekių, paslaugų ar darbų

pirkimo taisyklių 1 priedas

(Pavyzdinė forma)

Projekto vykdytojas ir (arba) partneris

(pavadinimas, teisinė forma, buveinė,

telefono ir fakso numeriai, elektroninio pašto adresas)

(tiekėjo pavadinimas arba vardas, pavardė)	(data)

KVIETIMAS PATEIKTI PASIŪLYMĄ

Pirkimo organizatorius arba pirkimo komisija, vadovaudamasis (-asi) Lietuvos Respublikos žemės ūkio ministro 2004 m. spalio 5 d. įsakymu Nr. 3D-543 patvirtintomis Projekto vykdytojo ir (arba) partnerio, pretenduojančio gauti paramą iš Europos Sąjungos struktūrinių fondų pagal Lietuvos 2004-2006 m. bendrojo programavimo dokumento (toliau – BPD) „Kaimo plėtros ir žuvininkystės“ prioriteto priemones, prekių, paslaugų ar darbų pirkimo taisyklėmis, kviečia Jus dalyvauti konkurse/apklausoje ir pateikti pasiūlymą.

Pasiūlymus pateikti kviečiami	tiekėjai (-ų).

(nurodyti skaičių)

Konkurso sąlygos:

1. Bendras pirkimo objekto apibūdinimas

2. Techninė specifikacija

3. Pirkimo būdas ir vertinimo kriterijus

4. Jei dalis sutarties numatoma perduoti vykdyti tretiesiems asmenims, turi būti nurodyti šių asmenų rekvizitai

(pavadinimas, teisinė forma, buveinė,

telefono ir fakso numeriai, elektroninio pašto adresas)

ir pateikiamas perduodamos pirkimo dalies aprašymas.

5. Įgaliotas atstovas, kuris bus atsakingas už pasiūlymo pateikimą (jei projekto vykdytojas ir (arba) partneris – juridinis asmuo)

(nurodyti vardą, pavardę, pareigas,

adresą, telefoną, faksą, el. pašto adresą, darbo laiką)

6. Jeigu teikiant pasiūlymą dalyvaus tretieji asmenys, nurodomi ir trečiųjų asmenų įgalioti atstovai, pateikiami duomenys apie juos

(nurodyti vardą, pavardę, pareigas,

adresą, telefoną, faksą, el. pašto adresą, darbo laiką)

7. Prekių tiekimo, paslaugų teikimo ar darbų atlikimo terminai

(nurodyti datas nuo / iki)

8. Kartu su pasiūlymu turi būti pateikti kvalifikaciją įrodantys dokumentai: tiekėjo registracijos pažymėjimo ar verslo liudijimo kopija; VĮ Registrų centro išduota pažyma (originalas ar kopija), patvirtinanti, kad tiekėjas nėra bankrutavęs, bankrutuojantis, likviduojamas ar laikinai sustabdęs savo veiklą; tiekėjo įstatų ar kitų lygiaverčių dokumentų kopija; kiti reikalaujami pateikti dokumentai (priklausomai nuo pirkimo objekto specifikos), t. y. pagal Lietuvos Respublikos žemės ūkio ministro 2004 m spalio 5 d. įsakymu Nr. 3D-543 patvirtintas Projekto vykdytojo ir (arba) partnerio, pretenduojančio gauti paramą iš Europos Sąjungos struktūrinių fondų pagal Lietuvos 2004–2006 m. bendrojo programavimo dokumento „Kaimo plėtros ir žuvininkystės“ prioriteto priemones, prekių, paslaugų ar darbų pirkimo taisykles (pridedama).

9. Siūlomos šalims pasirašyti pirkimo sutarties sąlygos, taip pat sutarties projektas (pridedama, jeigu jis yra parengtas).

10. Pasiūlymuose nurodomų prekių pardavimo, paslaugų ar darbų atlikimo kainos pateikiamos litais be PVM ir su PVM.

11. Leidžiama pateikti pasiūlymus parduoti tik dalį prekių, paslaugų ar darbų, nurodant šios dalies (dalių) apibūdinimą.

12. Tiekėjai gali prašyti pirkimo dokumentų paaiškinimų

(nurodyti būdą (-us))

Lauksime Jūsų pasiūlymų raštu iki

(nurodyti tikslią datą, laiką)

Vokai su pasiūlymais atplėšiami

(data, valanda, minutės, adresas)

Vėliau gauti pasiūlymai nebus priimami ir vertinami.

Gauta informacija bus saugoma ir naudojama tik pirkimo procedūroms vykdyti.

(pareigos, jei projekto vykdytojas ir (arba) partneris –	(vardas, pavardė)

juridinis asmuo)

(parašas)

______________

Priedo pakeitimai:

Nr. 3D-138, 2005-03-15, Žin., 2005, Nr. 36-1190 (2005-03-19), i. k. 1052330ISAK003D-138

Projekto vykdytojo ir (arba) partnerio,

pretenduojančio gauti paramą iš Europos

Sąjungos struktūrinių fondų pagal Lietuvos

2004–2006 m. bendrojo programavimo

dokumento „Kaimo plėtros ir žuvininkystės“

prioriteto priemones, prekių, paslaugų ar darbų

pirkimo taisyklių 2 priedas

(Pavyzdinė forma)

PASIŪLYMAS DĖL

(pirkimo pavadinimas)

(data)

Projekto vykdytojui ir (arba) partneriui

(pavadinimas arba vardas, pavardė;

įmonės kodas arba asmens kodas)

Tiekėjo pavadinimas / vardas, pavardė
Tiekėjo įmonės kodas / asmens kodas
Tiekėjo PVM mokėtojo kodas
Tiekėjo adresas
Už pasiūlymą atsakingo asmens vardas, pavardė
Telefono numeris
Fakso numeris
El. pašto adresas

Patvirtiname, kad sutinkame su visomis pirkimo sąlygomis, nustatytomis:

1) konkurso skelbime, išspausdintame	,

(nuoroda į spaudos leidinį)

arba kvietime dalyvauti konkurse;

2) konkurso sąlygose;

3) kituose pirkimo dokumentuose.

Mes siūlome šias

(prekes, paslaugas ar darbus)

Eil. Nr.	Prekės, paslaugos ar darbų pavadinimas (ir kilmės šalis)	Kiekis	Mato vnt.	Vieneto kaina, Lt	Kaina su PVM

Pasiūlymo kaina be PVM ____ Lt ir su PVM _____Lt.

Į šią sumą įeina visos išlaidos ir mokesčiai, taip pat ir PVM, kuris sudaro _____Lt.

Siūlomos apmokėjimo sąlygos

(avansinio ir galutinio atsiskaitymo terminai)

Siūlomos prekės, paslaugos ar darbai visiškai atitinka pirkimo dokumentuose nurodytus reikalavimus, jų savybės yra tokios:

Eil. Nr.	Prekių, paslaugų ar darbų techniniai rodikliai	Rodiklių reikšmės

Garantijos ir techninės priežiūros sąlygos

Kartu su pasiūlymu pateikiami šie dokumentai:

Eil. Nr.	Pateiktų dokumentų pavadinimas	Dokumento puslapių skaičius

Patvirtiname, kad siūlomos įsigyti prekės yra naujos ir nenaudotos bei atitinka Europos Sąjungos teisės aktų nustatytus saugos reikalavimus (pridedama dokumento kopija).

Patvirtiname, kad su projekto vykdytoju ir/ar jo partneriu nesame susiję jokiais šių taisyklių 13.3 punkte minimais ryšiais. Patvirtiname, kad su projekto vykdytoju ir/ar jo partneriu esame susiję _________________ (įvardyti kokiais) ryšiais.

Prekių pristatymo / paslaugų ar darbų atlikimo terminas: nuo

(metai, mėnuo, diena

iki	.

(metai, mėnuo, diena)

Pasiūlymas galioja iki 200__ m.	mėn. ____ d.

(tiekėjo arba įgalioto asmens vardas, pavardė, parašas)

PASTABA. Visi pasiūlymo ir jo priedų lapai turi būti susiūti arba susegti.

______________

Priedo pakeitimai:

Nr. 3D-138, 2005-03-15, Žin., 2005, Nr. 36-1190 (2005-03-19), i. k. 1052330ISAK003D-138

Projekto vykdytojo ir (arba) partnerio,

pretenduojančio gauti paramą iš Europos

Sąjungos struktūrinių fondų pagal Lietuvos

2004–2006 m. bendrojo programavimo

dokumento „Kaimo plėtros ir žuvininkystės“

prioriteto priemones, prekių, paslaugų ar darbų

pirkimo taisyklių 3 priedas

(Pavyzdinė forma)

(pirkimų komisija ar pirkimų organizatorius)

TIEKĖJŲ APKLAUSOS PAŽYMA

200_ m.	d. Nr.___

(miestas)

1. Pirkimo objekto ar jo dalies pavadinimas ir trumpas aprašymas:
2. Pirkimą organizuoja	Pirkimo komisija ar pirkimo organizatorius (pabraukti)
3. Tiekėjų apklausos būdas	Žodinis / Rašytinis (pabraukti)
4. Duomenys apie apklaustą tiekėją	4.1. Pavadinimas
4.2. Adresas, telefonas ir kt.
4.3. Pasiūlymą pateikusio asmens vardas, pavardė ir pareigos
5. Pasiūlymo pateikimo data
6. Pasiūlymo priėmimo terminas

7. Pasiūlytų prekių, paslaugų ar darbų pavadinimas ir skiriamosios ypatybės	kiekis	Pasiūlyta kaina, Lt
vieneto	suma	vieneto	suma	vieneto suma	bendra suma
8. Tinkamiausiu pripažintas tiekėjas:
8.1. Prekės pavadinimas	8.2. Tinkamiausiu pripažinto tiekėjo pavadinimas
9. Pastabos:

PASTABA. Skiltys 4.2 ir 4.3 pildomos tik tais atvejais, kai jose nurodyti duomenys yra žinomi.

(pirkimo organizatorius ar	(parašas)	(vardas, pavardė)

pirkimo komisijos pirmininkas)

(komisijos nariai)	(parašas)	(vardas, pavardė)

______________

Pakeitimai:

1.

Lietuvos Respublikos žemės ūkio ministerija, Įsakymas

Nr. 3D-138, 2005-03-15, Žin., 2005, Nr. 36-1190 (2005-03-19), i. k. 1052330ISAK003D-138

Dėl žemės ūkio ministro 2004 m. spalio 5 d. įsakymo Nr. 3D-543 "Dėl Projekto vykdytojo ir (arba) partnerio, pretenduojančio gauti paramą iš Europos Sąjungos struktūrinių fondų pagal Lietuvos 2004-2006 m. bendrojo programavimo dokumento Kaimo plėtros ir žuvininkystės prioriteto priemones, prekių, paslaugų ar darbų pirkimo taisyklių" pakeitimo

2.

Lietuvos Respublikos žemės ūkio ministerija, Įsakymas

Nr. 3D-442, 2007-10-03, Žin., 2007, Nr. 104-4258 (2007-10-06), i. k. 1072330ISAK003D-442

Dėl žemės ūkio ministro 2004 m. spalio 5 d. įsakymo Nr. 3D-543 "Dėl Projekto vykdytojo ir (arba) partnerio, pretenduojančio gauti paramą iš Europos Sąjungos struktūrinių fondų pagal Lietuvos 2004–2006 m. bendrojo programavimo dokumento Kaimo plėtros ir žuvininkystės prioriteto priemones, prekių, paslaugų ar darbų pirkimo taisyklių" pakeitimo